කොවිඩ් 19 ගෝලීය ව්‍යාප්තිය හමුවේ ශ්‍රී ලාංකිකයන්ට මෙවර වෙසක් උත්සවය සැමරීමට සිදුවූයේ නිවසට සීමා වෙමින්.එවන් පසුබිමක නාවල ජනාධිපති බාලිකා විද්‍යාලය දූදරුවන්ගේ හැකියාවන් ඔප්නැංවීමට ඔන්ලයින් ක්‍රමයට බැතිගී සරණියක් සංවිධාන කර තිබුණා.නාවල ජනාධිපති බාලිකා විද්‍යාලයේ විදුහල්පතිනි නයනා ලක්ෂිතා මහත්මිය ඇතුළු ආචාර්ය මණ්ඩලයේ සංකල්පයක් පරිදි මෙවර සම්බුදු තෙමඟුලට සමගාමීව බැති ගී සරණියක් සංවිධාන කර තිබුණා.කොවිඩ් 19 වසංගය හමුවේ ජනාධිපති බාලිකාවියන් ඊට සහභාගී වූයේ වීඩියෝ තාක්ෂණය ඔස්සේයි.කොළඹ ඉසිපතන විද්‍යාලයේ විද්‍යා සංගමය සෑම වසරකම සංවිධානය කරන “ඉසිවර වෙසක් බොදු විදු ඇස“ සමස්ත ලංකා කථික තරගාවලිය මෙවර ඔන්ලයින් තාක්ෂණය ඔස්සේ පැවැත්වුණා.ඊට දිවයින පුරා පාසල් රැසක සිසු සිසුවියන් සහභාගී වූ අතර, science society of isipathana college නිල යූ ටියුබ් ගිණුම ඔස්සේ තරගකරුවන්ගේ දක්ෂතා ඇගයීමට ඔබට අවස්ථාව හිමිවනවා.පාසල් මාධ්‍ය වංශ කතා ඉතිහාසයට නවමු අත්දැකීමක් එක්කරමින් නුගේගොඩ ශාන්ත ජෝන් විද්‍යාලය සෑම වසරකම සංවිධාන කරන “අඬහැරය“ සමස්ත ලංකා ත්‍රෛ භාෂා මාධ්‍ය තරගාවලිය ඔන්ලයින් තාක්ෂණය ඔස්සේ එළැඹෙන 5 වැනිදා ආරම්භ වනවා.සෙන් ජෝන්ස් කොලේජ් නුගේගොඩ නිල වෙබ් අඩවියෙන් මෙන්ම MBU of st johns college නිල ෆේස්බුක් සහ යූ ටියුබ් පාසල් ගිණුම ඔස්සේ පාසල් දූදරුවන්ට ඊට සහබාගී වීමට අවස්ථාව උදාවනවා.